ड्रम बजाते दिखे गोला, कॉमेडियन ने लिखा- मेरा छोटा सा वैलेंटाइन
भारती ने शेयर किया बेटे का क्यूट वीडियो, Gola was seen playing the drum, the comedian wrote - My little Valentine
टीवी की लाफ्टर क्वीन यानी भारती सिंह अक्सर अपने बेटे के साथ सोशल मीडिया पर वीडियो शेयर करती रहती हैं। अब हाल ही में कॉमेडियन ने वैलेंटाइन डे पर अपने बेटे गोला का एक क्यूट वीडियो सोशल मीडिया पर शेयर किया है। इस वीडियो में गोला मां के साथ ड्रम बजाते हुए दिखाई दे रहे हैं।
बेहद क्यूट लग रहे हैं लक्ष्य
वीडियो में भारती अपने बेटे के साथ बेड पर बैठी हुई हैं और ड्रम बजा रहे हैं। इस दौरान कॉमेडियन ऑरेंज टीशर्ट में नजर आ रही हैं, जबकि गोला ग्रे और ब्लू कलर की ड्रेस में बेहद क्यूट लग रहे हैं। उनके चेहरे की मासूमियत को देख सोशल मीडिया पर फैंस गोला पर जमकर प्यार लुटा रहे हैं। इस वीडियो को शेयर करते हुए भारती ने कैप्शन में लिखा, 'मेरा छोटा सा वैलेंटाइन।'
गोला ने जय श्री कृष्णा पर जोडे़ थे हाथ
कुछ दिन पहले भारती सिंह और गोला को एयरपोर्ट पर स्पॉट किया गया था। इस दौरान भारती ने पैपराजी से जैसे ही 'जय श्री कृष्णा' कहा, वैसे ही गोला ने हाथ जोड़ लिए। इस वीडियो को देख फैंस काफी खुश हुए थे और भारती के बेटे की जमकर तारीफ की थी। एक यूजर ने लिखा- बहुत अच्छे संस्कार दे रही हो भारती जी। एक ने लिखा- भारती जी आप बहुत अच्छी मां हैं।